CELEX: 32011R0516
Language: lv
Date: 2011-05-25 00:00:00
Title: Komisijas Īstenošanas regula (ES) Nr. 516/2011 ( 2011. gada 25. maijs ), ar ko groza Regulu (EK) Nr. 600/2005 attiecībā uz Bacillus licheniformis DSM 5749 un Bacillus subtilis DSM 5750 preparāta lietošanu barībā, kas satur skudrskābi  Dokuments attiecas uz EEZ

26.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 138/43
            
         KOMISIJAS ĪSTENOŠANAS REGULA (ES) Nr. 516/2011
   (2011. gada 25. maijs),
   ar ko groza Regulu (EK) Nr. 600/2005 attiecībā uz Bacillus licheniformis DSM 5749 un Bacillus subtilis DSM 5750 preparāta lietošanu barībā, kas satur skudrskābi
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir paredzēta iespēja pēc atļaujas turētāja pieprasījuma un Eiropas Pārtikas nekaitīguma iestādes (“iestādes”) atzinuma saņemšanas mainīt nosacījumus atļaujai par piedevas lietošanu.
            
         
               (2)
            
            
               Saskaņā ar Padomes Direktīvu 70/524/EEK (2)
                  Bacillus licheniformis DSM 5749 un Bacillus subtilis DSM 5750 preparātu, kas ietilpst mikroorganismu grupā, kā barības piedevu sivēnmāšu barošanā ar Komisijas Regulu (EK) Nr. 1453/2004 (3), gaļas tītaru un līdz trīs mēnešu vecu teļu barošanā ar Komisijas Regulu (EK) Nr. 600/2005 (4) un gaļas cūku un sivēnu barošanā ar Komisijas Regulu (EK) Nr. 2148/2004 (5) atļāva lietot uz neierobežotu laiku
            
         
               (3)
            
            
               Komisija saņēma pieteikumu ar prasību grozīt nosacījumus atļaujai par Bacillus licheniformis DSM 5749 and Bacillus subtilis DSM 5750 preparāta lietošanu gaļas tītaru barībā, kas satur skudrskābi. Minētajam pieteikumam bija pievienoti attiecīgi papildu dati. Komisija nosūtīja iestādei minēto pieteikumu.
            
         
               (4)
            
            
               Iestāde 2010. gada 7. decembra atzinumā secināja (6), ka ir noteikta pielikumā raksturotā Bacillus licheniformis DSM 5749 un Bacillus subtilis DSM 5750 preparāta saderība ar skudrskābi, ko paredzēts lietot gaļas tītariem.
            
         
               (5)
            
            
               Regulas (EK) Nr. 1831/2003 5. panta nosacījumi ir izpildīti.
            
         
               (6)
            
            
               Tāpēc attiecīgi jāgroza Regula (EK) Nr. 600/2005.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 600/2005 III pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 25. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270,14.12.1970., 1. lpp.
   
      (3)  OV L 269, 17.8.2004., 3. lpp.
   
      (4)  OV L 99,19.4.2005., 5. lpp.
   
      (5)  OV L 370, 17.12.2004., 24. lpp.
   
      (6)  EFSA Journal 2011; 9(1):1953.
   
      PIELIKUMS
      Regulas (EK) Nr. 600/2005 III pielikumā ierakstu E 1700 par Bacillus licheniformis DSM 5749 un Bacillus subtilis DSM 5750 aizstāj ar šādu ierakstu:
      
         
                     EK Nr.
                  
                  
                     Piedeva
                  
                  
                     Ķīmiskā formula, apraksts
                  
                  
                     Dzīvnieka suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     KVV/kg kompleksās barības
                  
               
                     
                        Mikroorganismi
                     
                  
               
                     “E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (attiecībā 1 pret 1)
                  
                  
                     
                        Bacillus licheniformis DSM 5749 un Bacillus subtilis DSM 5750 maisījums, kas satur vismaz 3,2 × 109 KVV/g piedevas (katra veida baktērija 1,6 × 109)
                  
                  
                     Gaļas tītari
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Piedevas un premiksa lietošanas noteikumos norāda uzglabāšanas temperatūru, uzglabāšanas laiku un stabilitāti pēc granulēšanas.
                     Var lietot barības maisījumā, kas satur vismaz vienu no šiem kokcidiostatiem: diklazurils, halofuginons, monenzīnnātrijs, robenidīns, maduramicīna amonijs, lazalocīdnātrijs un skudrskābes konservants.
                  
                  
                     Bez termiņa ierobežojuma
                  
               
                     Teļi
                  
                  
                     3 mēneši
                  
                  
                     1,28 × 109
                     
                  
                  
                     1,28 × 109
                     
                  
                  
                     Piedevas un premiksa lietošanas noteikumos norāda uzglabāšanas temperatūru, uzglabāšanas laiku un stabilitāti pēc granulēšanas.
                  
                  
                     Bez termiņa ierobežojuma”